Erika Marfil: “Les STEAM ajuden a potenciar les capacitats dels nostres fills”\nActualitzada 18/11/2021 a les 10:52\nEducadora Social i Facilitadora de robòtica i programació, té àmplia experiència en l’acompanyament educatiu d’infants i adolescents i és una gran entusiasta de les noves tecnologies. Parlem amb ella de l’auge en les aules d’escoles i instituts.\n© Erika Marfil: “Les STEAM ajuden a potenciar les capacitats dels nostres fills”\nErika, explica’ns què són i per a què serveixen les STEAM?\nLes STEAM són les sigles en anglès que fan referència a les disciplines de la ciència, la tecnologia, l’enginyeria, les arts i les matemàtiques (Science, Technology, Engineering, Art i Mathematics). S’uneixen en una sola paraula perquè la idea és aquesta: treballar totes aquestes competències de forma integral per tal de treure el màxim rendiment de cada una.\nL’art també hi forma part?\nL’Escola de Disseny de Rhode Island, als Estats Units, ha sigut una de les primeres a afegir les arts al marc original STEM, que va donar pas al nou concepte STEAM. Van dir que fer-ho emfatitza la importància vital de la simbiosi entre les arts i les ciències. Diuen que l’objectiu és fomentar la veritable innovació, que ve de la combinació de la ment científica o tecnòloga amb la d’un artista o dissenyador.\nCom es poden incorporar les STEAM a les aules?\nA través de la meva empresa STEAMeduca i Robotix Hands-on Learning (empresa amb la qual col·laboro estretament), implementem les STEAM a les aules mitjançant la robòtica i la programació. Això ens permet aconseguir un aprenentatge d’una forma molt més pràctica, allò que nosaltres en diem “hands-on-learning”. Creiem que aprendre a través de la pràctica, com ja es fa a moltes escoles i en molts altres centres, utilitzant projectes o metodologies similars, és més eficient. A més a més, a través de la programació pedagògica s’inclouen els conceptes específics a treballar. Ho fem tenint en compte el nivell i la individualitat de cada nen i nena. Les competències que es requereixen per part d’Ensenyament també hi són presents, i les treballem paral·lelament amb ells.\nA quins nivells ho feu?\nTenim programes educatius, materials i recursos per a totes les etapes educatives: infantil, primària, secundària i formació professional, i també fem formacions a personal docent i a futurs pedagogs i mestres, ja que són una eina imprescindible per arribar a tots els nens i nenes amb qualitat.\nCom ajudarà la implementació a les aules de les STEAM a les professions del futur?\nPer a un món tan globalitzat com el que tenim ara mateix, on les relacions internacionals són imprescindibles i la tecnologia és una eina fonamental per relacionar-nos, treballar, estudiar, aprendre o investigar, les STEAM són clau per créixer i ser més competents en un context innovador i canviant, no només pels coneixements tècnics que aporten sinó per una sèrie de competències fonamentals que s’aprenen.\nAmb les STEAM treballem la transversalitat per a una educació integral i individualitzada i es fomenta l’ús del pensament computacional, la crítica, la lògica i el raonament.\nTambé. L’ús de les STEAM ofereix la possibilitat d’explorar sense límits i fomentar l’expressió artística per poder innovar en les necessitats que van sorgint. A més, afavoreix que els nens i nenes passin de ser consumidors de continguts a creadors.\nEn un llenguatge comú i mitjançant el treball en equip, suposo\nExactament. Aquestes eines ofereixen la possibilitat de cooperar entre diferents punts del món, i en equip, per la qual cosa fomenten la unió i el treball en equip, cada cop més important en les nostres empreses.\nAra t’has unit a PIMEC. Quins avantatges consideres que ofereix formar part d’una organització així?\nPer a les persones que comencem en el món de l’emprenedoria, com jo mateixa, és una ajuda més que necessària, ja que et fa de guia tant en els primers passos com un cop constituïda, en molts moments en què un emprenedor es pot perdre enmig de tants temes oberts. I això és una cosa que normalment passa el primer cop que una persona emprèn, en què pot anar molt perdut. En aquests moments, tenir qui et doni un cop de mà en allò que desconeixes és important i et fa sentir més acompanyada. A més, els diferents actes socials, lúdics, d’experiències compartides i de coneixement, com el proper Lleida Empresa del 23 de novembre, fan que sigui una experiència molt interessant on a més pots conèixer gent jove com tu.


La UNESCO incorpora 35 nous elements a la Llista Representativa del PCI - Tornaveu\nCrònica de les jornades de dimarts, dimecres i dijous de la 14a sessió del Comitè Intergovernamental del PCI a Bogotà\nDilluns, 16 de desembre de 2019 09:45h\nFestival de la Santísima Trinidad del Señor Jesús del Gran Poder, a La Paz (Bolívia), un dels elements inscrits a la Llista del PCI.\nLa discussió sobre les noves inclusions a la Llista Representativa del Patrimoni Cultural Immaterial (PCI) ha ocupat la major part de les jornades de dimarts, dimecres i dijous en la sessió del Comitè Intergovernamental del PCI que se celebra a Bogotà. En total, s’han aprovat 35 noves inclusions, entre les quals hi ha l’alpinisme, la bachata, l’arpa irlandesa o el massatge tailandès tradicional. La Llista Representativa és l’instrument de la Convenció amb què es pretén donar visibilitat al concepte de PCI, i en la qual ja figuren la Patum de Berga, els castells i les falles del Pirineu. Actualment hi ha en treball candidatures en les quals estan implicades diverses federacions membres de l’Ens. A més, la UNESCO també ha aprovat dues inscripcions al Registre de Bones Pràctiques de Salvaguarda del PCI, procedents de Colòmbia (país amfitrió) i Veneçuela.\nNo totes les candidatures han prosperat: en alguns casos l’estat les ha retirades davant els informes negatius de l’Organisme Avaluador i en d’altres s’ha seguit la recomanació dels experts en el sentit de diferir la inscripció fins que l’expedient fos més acurat. Tot i això, també han estat nombrosos els casos en què el Comitè –format per 24 estats i que és qui té la darrera paraula- ha decidit aprovar la inscripció malgrat que la recomanació de l’Òrgan Avaluador era de diferir.\nUna d’aquestes candidatures ha estat justament la de les ceràmiques de Talavera de la Reina i El Puente del Arzobispo (Espanya) i Puebla i Taxlaca (Mèxic), presentada conjuntament pels dos estats. L’Òrgan Avaluador qüestionava els plans de salvaguarda presentats, i la delegació espanyola va ser contundent a defensar la candidatura, sobretot davant Àustria, un dels estats més insistents a l’hora de defensar que s’ha de respectar sempre el criteri dels estats. Val a dir que Espanya i Àustria ja s’havien enfrontat unes hores abans arran de la candidatura multinacional de la transhumància. En aquest cas, la queixa espanyola era que els tres estats promotors (Itàlia, Grècia i, precisament, Àustria) no havien deixat temps perquè Espanya s’hi incorporés.\nÉs cert que el paper de l’Òrgan Avaluador ha centrat també bona part del debat de divendres dedicat a reflexionar sobre si calen millores en el sistema de llistes. La sensació global és que sí, però segurament no tothom vol millores en la mateixa direcció. Per alguns estats, el més fonamental és mantenir la credibilitat de les llistes. Per la majoria, es tracta d’afinar el sistema per tal que el major nombre de candidatures tingui èxit.\nSigui com sigui, el Comitè també ha pres aquest divendres una decisió històrica: retirar el Carnaval d’Alost (Bèlgica) de la Llista Representativa, on havia ingressat el 2010. Històrica perquè era el primer cop que es prenia una decisió d’aquest tipus, i històrica també per les raons. En aquest sentit, el Comitè ha argumentat la seva decisió en la consideració que dins el carnaval s’havien produït de forma recurrent representacions racistes i antisemites. Es considera que això és contrari a la Convenció, que en el seu article 2 diu que “només es considerarà aquell PCI compatible amb els instruments internacionals de drets humans existents, així com amb els requeriments de respecte mutu entre comunitats, grups i individus”. La decisió del Comitè ha estat unànime, i prèviament Bèlgica havia sol·licitat la retirada de l’element de la Llista.\nD’altra banda el Fòrum d’ONGs ha aprovat el seu primer reglament i també el seu primer codi de conducte. L’estudi d’aquests documents ha comportat dues llargues sessions de les ONGs acreditades participants a la reunió del Comitè. Les deliberacions de les entitats participants han volgut avançar en la funció que volen tenir dins la convenció, sempre en representació de la societat civil i en cap cas en l’àmbit polític. Ha estat un gran avenç per al conjunt del Fòrum que els donarà un major respecte dins la UNESCO.


Protesta en una escola de Lleida per un mestre homòfob - Empordà\nProtesta en una escola de Lleida per un mestre homòfob\nEl professor va dir a classe que tenir una relació amb una persona del mateix sexe és «com un coix, antinatural»\nEFE/DDG 08.06.2017 | 06:30\nMés d'un centenar de joves es van concentrar al pati de l'institut Samuel Gili i Gaya de Lleida en protesta per l'actitud homòfoba que un professor de filosofia ha mostrat aquesta setmana durant una classe de quart d'ESO. Segons la carta d'una de les alumnes difosa per les xarxes socials, el professor va afirmar a classe que una relació amb una persona d'un mateix sexe és «antinatural, és com un coix o un borni, és inexplicable».\nDavant les seves paraules, alguns alumnes li van preguntar si era conscient que molta gent se suïcidava per afirmacions com les seves. A això, segons denuncien els estudiants, el docent va respondre dient que «aquesta no és la meva culpa ni la de la ningú, això és un problema psicològic». En aquesta situació, dues alumnes lesbianes van decidir aixecar-se i anar directament a explicar el que havia passat a la direcció de l'institut.\nLa directora del centre, Carme Panadés, va agrair el gest dels alumnes i es va posar en contacte amb el Departament d'Ensenyament per demanar que la Inspecció avalués el cas.


Els juniors "Per un món nou" de Mislata celebren un concurs de paelles en la plaça de l'Ajuntament - Nou Horta\nDimarts, 13 Març 2018 15:01\tEscrit per Redacció Publicat en Mislata-VAL Vist 144 vegades\nEls juniors "*Per un món nou", el moviment juvenil vinculat a la parròquia de La nostra Senyora dels Àngels de Mislata, va celebrar dissabte passat una completa jornada d'activitats per a celebrar les Falles. Ho van fer amb un concurs de paelles, una cita gastronòmica on els *juniors van participar al costat dels seus familiars i amics, demostrant els seus dots culinàries amb el plat valencià per excel·lència. A l'activitat es van apuntar també altres col·lectius de *juniors de Mislata i València.\nDes de les dotze del matí, els joves de Mislata van prendre la plaça de l'Ajuntament per a començar a cuinar a llenya les paelles. Abillats amb els seus tradicionals *pañoletas, es van ser agrupant al voltant de la plaça, on a més van aprofitar per a vendre les polseres Candela, elaborades a mà per ells mateixos en una iniciativa solidària per a tractar el càncer infantil. El regidor de Joventut, *Ximo Moreno, que va assistir a les paelles en representació de l'Ajuntament, es va portar a casa una d'aquestes polseres.\nDegustades les paelles, l'activitat dels *juniors "*Per un *món *nou" continuava a la vesprada. El programa incloïa jocs infantils per a tots els assistents, xocolata i ensaïmades per a berenar, una *globotà i la tradicional *cremà de la falla.\nModificat el Dimarts, 13 Març 2018 15:02\nMés en esta categoria: « La mislatera Noemi Conejo, fallera major de París\tLes 11 falles de Mislata celebraran la "Nit de l'alba" amb la disparada simultània de focs d'artifici »


COOPERACION EN ECONOMIA CIRCULAR – Caroig-Xúquer-Serra Grossa\nCOOPERACION EN ECONOMIA CIRCULAR\nSiete Grupos de Acción Local de la Comunitat Cooperan para implantar la Economía Circular en el cultivo de la aceituna.\nSet Grups d’Acció Local de la Comunitat cooperen per a implantar l’Economia Circular en el cultiu de l’oliva\nRepresenten el 60% del territori rural de la Comunitat i pretenen obrir noves oportunitats a ramaders, medi ambient i territori rural\nDomingo Giner: “Conjuminem esforços i coneixement del nostre territori per a obtindre resultats i noves oportunitats”\nTraiguera, 15 de juliol de 2021.- Un total de set Grups d’Acció Local de la Comunitat Valenciana cooperen per primera vegada en l’estudi de nous aprofitaments de les restes de l’oliva a través del Projecte de Cooperació ‘Economia Circular de l’Oliva. Aprofitament de subproductes de la producció d’oli d’oliva’. L’objectiu és facilitar l’eliminació de residus generats en la producció de l’oli a través de diferents usos molt beneficiosos per al territori, entre els quals es trobaria el de l’alimentació del bestiar.\nAquest projecte és finançat amb fons LEADER i la cooperació del Govern d’Espanya, La Generalitat Valenciana i la Unió Europea.\nAixí ho ha explicat el president del Grup d’Acció Local Maestrat Plana Alta, Domingo Giner, que coordina aquest projecte global. “A través d’aquest projecte de cooperació, els diferents territoris rurals de la Comunitat Valenciana conjuminem esforços, recursos i coneixements per a obtindre resultats que redunden en noves oportunitats de futur per als nostres pobles”.\nL´alperujo és part sòlida composta per una mescla de polpa d’oliva, pell i oli en proporcions variables. Tenint en compte que el sector olivarer de la Comunitat Valenciana es caracteritza per una estructura productiva d’explotacions xicotetes, fragmentades i amb unitats productives geogràficament disperses, situades en zones desfavorables, la possibilitat d’acumular els subproductes derivats de la seua activitat, per a ser tractats conjuntament és molt costosa.\nPer això, l’eliminació dels subproductes procedents de l’elaboració de l’oli d’oliva és complicada. L’obtenció d’oli de pinyolada a partir de subproductes com el alperujo és un dels destins més habituals. No obstant això, si no s’eliminen aquests subproductes de les indústries de l’oli per les orujeras la seua acumulació pot fer reduir la velocitat i fins i tot detindre la producció d’oli.\nAixí, aquest Projecte de Cooperació parteix del coneixement d’anteriors investigacions de vies de reutilització dels subproductes de la producció de l’oli d’oliva, principalment del alperujo, com el agrocompostaje o l’alimentació animal. Aquestes vies de reutilització s’orienten específicament a potenciar, a més l’economia circular, l’aprofitament local de recursos, reutilitzant i reciclant els subproductes generats pel mateix sector.\nÉs important destacar la quantitat de territoris rurals representats en aquest projecte de cooperació, que es desenvoluparà en els territoris de set dels onze Grups d’Acció Local existents en la Comunitat Valenciana. Concretament, quatre d’ells són de la província de Castelló i tres de la província de València. Es tracta de AltMaesPorts Leader, Associació per al Desenvolupament de les Comarques d’Interior @DICI, Associació Palància Millars 14/20, Associació Desenvolupament Rural Túria-Calderona, Associació per al Desenvolupament Sostenible dels Municipis del Caroig, Serra Grossa i Riberes del Xúquer i la Associació Soms Rurals, coordinats pel Grup d’Acció Local Maestrat Plana Alta Leader 1420.\nTal com mostra la següent taula, en els 220 municipis que integren el present projecte a través dels seus Grups d’Acció Local, alberga a un total de 194.731 habitants. Tenint en compte que el total d’habitants en el territori Leader de la Comunitat València és de 385.352 habitants, el projecte, la qual cosa suposa el 50,5% de la població Leader de la Comunitat


Obrir l'educació: Vassiliou acull amb satisfacció la iniciativa "Obrir Eslovènia" - EU Reporter\nObrir l'educació: Vassiliou celebra la iniciativa "Obrir Eslovènia"\nLes escoles i universitats europees s’arrisquen a perdre terreny contra els seus homòlegs internacionals si no aconsegueixen aprofitar al màxim la revolució digital. Aquest serà un dels temes tractats en un esdeveniment de promoció de "cursos oberts" (material didàctic gratuït per a professors) a Ljubljana el 23 d'abril. La comissària d'Educació, Cultura, Multilingüisme i Joventut, Androulla Vassiliou, i Jernej Pikalo, ministra d'Educació del país, presentaran una nova iniciativa "Obertura d'Eslovènia" per promoure recursos educatius oberts.\n"Estic encantat que Eslovènia hagi adoptat una estratègia nacional per promoure recursos educatius oberts. Això complementa la pròpia iniciativa de la Comissió" Obrir l'educació ". El nostre objectiu compartit no és substituir els llibres de text tradicionals ni l'ensenyament presencial, sinó fer la majoria de les oportunitats creades per la digitalització i les noves tecnologies. Europa no es pot permetre quedar-se enrere dels seus rivals internacionals si volem garantir que els nostres joves tinguin les habilitats necessàries al món modern. Espero que aquesta iniciativa eslovena tingui èxit i inspiri esquemes similars a altres estats membres ", va dir el comissari Vassiliou.\nDurant la conferència, també s'espera que el comissari posi èmfasi en els possibles guanys per a l'educació en termes de qualitat i accés que resultin d'una aplicació més forta de recursos i pràctiques educatives obertes.\nUna plataforma nacional que té com a objectiu augmentar la captació de recursos educatius oberts i material didàctic es troba al cor de "Obrir Eslovènia". A la plataforma participen totes les universitats eslovenes, així com institucions d'ensenyament obligatori i professional, i socis de la investigació i la indústria.\nLa idea és crear un sistema educatiu obert en paral·lel al formal i explotar tots els aspectes de l’educació oberta. Per exemple, fomentarà proves rigoroses, transparents i replicables d’entorns d’aprenentatge oberts, teories d’educació oberta, nous models de negoci, eines informàtiques d’educació oberta i tecnologies noves i emergents en el mercat de tecnologies educatives.\nMés del 60% dels nens de nou anys a la UE es troba en escoles que no estan equipades digitalment i fins al 80% dels estudiants mai utilitzen llibres de text digitals, programari d’exercicis, retransmissions / podcasts, simulacions o jocs d’aprenentatge, segons la Comissió "Opening up" Estratègia educativa (IP / 13 / 859).\nEls cursos oberts i els recursos educatius oberts són proporcionats cada vegada més per sistemes educatius de tot el món.\nL’Open Courseware Consortium, una xarxa mundial que inclou l’Organització Internacional de la Francofonia, la Universitat Oberta dels Països Baixos i la Universitat Tècnica de Madrid, ofereix actualment accés a cursos més que 30 000 en idiomes 29, oferts per gairebé organitzacions 300 als països de 40.\nL' OpenEducationEuropa.eu portal, llançat per la Comissió el passat mes de setembre, proporciona accés a més de MOOCs 500 (Massive Open Online Courses) proporcionats per institucions europees. Aquest nombre representa 20% dels cursos disponibles a tot el món. El nombre de MOOC europeus ha augmentat en 55% en els últims sis mesos.\nEl consorci OpenCourseWare (OCWC)\nConferència OCWC, 23-25 abril, Eslovènia\nTemes relacionats:Iniciativa "Obrir Eslovènia"revolució digitalequipat digitalmentdestacatmaterial educatiu gratuït-Imatge completaJernej PikaloLjubljanaobert els cursosrecursos educatius obertsObertura de l'educacióEslovènia


Retribucions Empleats Públics - Generalitat Valenciana\nLes retribucions del personal al servei de la Generalitat vénen establides en les lleis de pressupostos de cada any. Així les retribucions per a l'exercici 2018 es fixen en la Llei 22/2017, de 29 de desembre, dels Pressupostos de la Generalitat per a l'any 2018.\nRetribucions del personal empleat públic dependent de Funció Pública (pdf).\nQuant cobra el personal al servei de l'Administració de la Generalitat? Consulte la calculadora de retribucions i descarregue les dades en format reutilitzable.\nLes retribucions dels empleats públics de la Generalitat es defineixen al Capítol III del Títol IV (articles 73 a 85) de la Llei 10/2010, de 9 de juliol, de la Generalitat, d'ordenació i gestió de la funció pública valenciana i les seues quanties es concreten en les lleis de pressupostos anuals.\nConsulte el Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'acompliment, del personal funcionari de carrera de l'Administració de la Generalitat.\nRetribucions del personal empleat públic dependent de la Conselleria d'Educació\nRetribucions del personal empleat públic dependent de l'Administració de Justícia


Infosalut - Vint-i-set residents de medicina acaben la formació especialitzada a Son Llàtzer\nCategories: Formació especialitzada, Premis, Gestió de la investigació\nArticle anterior 14 comares residents acaben la seva formació\nDurant aquests últims anys s'han format en les diverses especialitats sanitàries que es poden cursar a aquest Hospital.\nEspecialitats de l'Àrea Medicoquirúrgica com Anestèsia i Reanimació, Aparell Digestiu, Dermatologia, Traumatologia, Endocrinologia i Nutrició, Farmàcia Hospitalària, Hematologia i Hemoteràpia, Neurologia, Obstetrícia i Ginecologia, Medicina Interna, Medicina Intensiva, Radiologia, Pneumologia i les multiprofessionals de Pediatria, Salut Mental i Medicina Familiar i Comunitària.\nA l'acte, que s'ha celebrat sota estrictes condicions de seguretat a causa de la pandèmia de la COVID-19, hi han assistit el gerent de l'Hospital Universitari Son Llàtzer, Francisco Marí; el subdirector assistencial, Dr. Zaid Al Nakeeb; el cap d'estudis i president de la Comissió de Docència, Dr. Figuerola i els altres caps d'estudi.\nEn el mateix acte, organitzat per la Comissió de Docència, s'han lliurat els Premis a la formació i investigació protagonitzada en primera persona pels residents. Es concedeixen dos premis als millors projectes d'investigació i altres dos a les millors sessions generals. Aquests premis es lliuren gràcies a la col·laboració amb Mutual Mèdica que es va establir fa uns anys per mitjà d'un conveni entre les dues institucions.\nMillors projectes d’investigació\nQuant als millors projectes d'investigació, el primer premi ha estat per a la Dra. Clàudia Rincón i Montané, resident del Servei de Pediatria i Àrees Específiques, pel projecte Monitorización continua de glucosa en recién nacidos, utilidad y fiabilidad. El segon premi ha estat per al Dr. Unai Díaz-Moreno Elorz, resident del Servei de Pediatria i Àrees Específiques, pel projecte Faringoamigdalitis aguda en pediatría ¿Qué nos estamos perdiendo?.\nMillor sessió general\nEn la categoria de millor sessió general, el primer premi ha estat per a la Dra. Carolina Domínguez, resident del Servei de Dermatologia, per la sessió Veo veo, ¿qué ves? El segon premi el comparteixen les doctores Yolanda Borjas i Marta Molero, del Servei de Medicina Interna, i la Dra. Eva Herding, del Servei d'Anatomia Patològica, per la sessió Sesión clínico patológica: Varón 55 años. PCR inesperada. Durant la sessió de lliurament del premis, els investigadors han exposat breument les característiques principals dels projectes.


La Festa dels Templers busca implicar més gent amb un espectacle al voltant del Castell de Puig-reig - Aquí Berguedà\nMarc Canturri· 21/06/2021\nPuig-reig vol que més gent s’impliqui en la Festa dels Templers i no hi ha millor manera de fer-ho que realitzant un espectacle on la mateixa ciutadania en sigui la protagonista. És una idea que l’organització tenia planejada per l’any passat, però la pandèmia ho va impedir. De fet, fins fa poques setmanes fins i tot estava en dubte que es pogués fer l’edició d’aquest any. Però aquesta primavera l’organització ha decidit fer un esprint final i recuperar idees que ja tenien pensades fa un any. Una d’elles és farcir d’espectacles teatralitzats les rodalies del Castell de Puig-reig, però n’hi ha d’altres.\nLa Festa dels Templers serà el cap de setmana del 3 i 4 de juliol. El plat estrella, l’espectacle al castell, no arribarà fins dissabte al vespre. Abans, al matí, hi haurà l’esperada inauguració de la Torre de Merola, que l’Ajuntament va recuperar fa dos anys. Fins ara, no se n’havia fet la presentació i es vol aprofitar que era un antic mirador per encabir-la dins el programa de la Festa dels Templers. La inauguració de la torre serà a les 10 del matí i l’Ajuntament convida la ciutadania a anar-hi a peu des del centre del poble, en una caminada popular que començarà a les 8 del matí a la plaça Nova.\nEl mateix matí de dissabte hi haurà una visita guiada al campament medieval i al castell. També hi haurà un concert de trompetes a l’Església de Sant Martí, amb la implicació de l’Escola de Música de Puig-reig. A la tarda, a banda de l’espectacle al castell, hi haurà jocs medievals i un escape room a partir de les 6 de la tarda.\nA les 9 començarà l’espectacle al castell. Consistirà en un recorregut curt, que es farà per grups, i on tots els assistents s’aniran trobant escenes pel camí. L’organització tenia apuntades unes 250 persones particularment i des d’entitats, abans de la pandèmia. Ara els ho ha tornat a dir, i tot i que l’edició serà de butxaca, s’espera poder ser encara més de cara a l’any que ve, quan es faci l’espectacle amb tots els ets i uts.\nA dos quarts de dotze hi haurà la baixada de torxes que tancarà la primera jornada de la festa. A banda, des de les 6 de la tarda s’obrirà la taverna a la zona del castell i a partir de dos quarts de 9 s’hi serviran sopars amb reserva prèvia. També hi haurà espectacles d’animació, música i foc.\nL’endemà, diumenge, a les 11 del matí hi tornarà a haver un escape room; i a les 12, una nova visita al castell. L’acte que tancarà el programa serà la presentació del llibre “Pintures i pensaments a la comanda templera de Puig-reig”. Hi seran els autors Fernando Ezquerra Lapetra i Xavier Díaz Carpi.\najuntament de puig-reigFestes dels Templers


Torra narra al dietari del seu confinament que Aragonès "a les reunions té un paper passiu; mai té res a afegir" La República\nTorra narra al dietari del seu confinament que Aragonès “a les reunions té un paper passiu; mai té res a afegir”\nParla d’actitud “manicomial” de la Moncloa i carrega contra PSC i comuns -“lacaics dels seus amos madrilenys”- i l’alcaldessa de Barcelona, Ada Colau\nEl llibre 'Les hores greus' (Símbol editors, 2021) de Quim Torra, arriba aquest dilluns a les llibreries.\nQuim Torra detalla a ‘Les hores greus. Dietari de Canonges’ (Símbol Editors, 2021) el dia a dia del seu confinament. L’expresident del Govern hi relata l’experiència que va viure entre el 15 de març i el 30 d’abril, reclòs a la Casa dels Canonges els primers dies de la pandèmia, malalt de la covid-19. Torra carrega contra el president espanyol, Pedro Sánchez, l’aleshores ministre Salvador Illa, però també contra el seu propi Govern. De fet, és contundent contra el seu vicepresident, Pere Aragonès: “Em decep, en totes les reunions té sempre un paper passiu, absent, sense intervenir-hi. Normalment, en cada reunió li acabo preguntant si té res a afegir. No passa mai”.\nAl llibre, en format de dietari, Torra critica constantment les disputes internes entre els partits que donen suport al seu Govern, Junts i ERC, així com entre les pròpies conselleries. El 23 de març esclata en una reunió del Consell Executiu, i així ho reprodueix: “Ja sé que no hem superat el recel atàvic entre els dos partits. Però ara tampoc? Ara que estem en la situació més greu en dècades, tampoc?”. Torra també critica l’aleshores president del Parlament, Roger Torrent, el dia 20 de març, sobre les intervencions del Govern a la cambra, presencials, i no englobades en una sessió plenària: “Accepta la meva compareixença, però la redueix a una tertúlia al bar del Parlament. Quin president, aquest home!”.\nEl 130è president de la Generalitat també explica que el dia 24 el truca l’alcalde d’Igualada, Marc Castells, per dir-li que la consellera de Salut, Alba Vergés, “amaga xifres”. Les crítiques son constants contra Vergés, però també contra la consellera de Justícia, Ester Capella, i la titular d’Empresa, Àngels Chacón, a qui Torra acabaria destituint a l’inici del nou curs polític. El president també relata al dietari que l’epidemiòleg Oriol Mitjà rebutja el càrrec de rang de conseller, i que el 8 d’abril es filtra que les competències sobre les residències es traspassen d’Afers Socials a Salut: “Jo m’esperava la dimissió del conseller [Chakir el Homrani], però és una alternativa que no puc rebutjar”, diu després d’una conversa amb Aragonès.\nA l’epíleg del llibre, escrit la nit electoral del 14-F, Torra subratlla que “no es pot repetir la idea de fer Govern al preu que sigui sense que s’hagi acordat una estratègia de país -i no de partits- que li doni sentit i el faci creïble”. En acabar la trobada del 6 de febrer a Palau, Sánchez es deixa uns paper a la taula. Torra “corre” a donar-los-hi, i un assistent del president espanyol l’atura i li assegura que els documents eren per a ell. Es tractava de la proposta del govern espanyol: “Ni me l’havia lliurat i la llista inacabable de no sé quantes propostes, cada una més autonomista que l’altra, ja sortia filtrada pels teletips”.\nTorra, que es va haver de confinar a Canonges durant l’esclat de la pandèmia, reprodueix diversos missatges de whatsapp que creua amb Sánchez, on reclama el confinament total ja des del 15 de març -avui fa un any. Poc després, el dia 17, escriu sobre Illa: “La situació és dramàtica i insostenible, i a nosaltres ens obliga a actuar com puguem i amb els mitjans que bonament trobem. Quina temeritat i quin error tan greu que ha comès el ministre Illa!”. Fins i tot, en un moment parla d’actitud “manicomial” de la Moncloa. Torra també carrega contra PSC i comuns -“lacaics dels seus amos madrilenys”- i l’alcaldessa de Barcelona, Ada Colau.\nTorra detalla com es va intentar avançar en moltes mesures contra la covid-19, per buscar EPIs, decretar el confinament total, i buscar la manera d’explicar a la ciutadania la situació real. També reflexiona sobre el fracàs del procés independentista.\nAixí, quan el 16 de març l’informen que és positiu en la malalta, escriu: “No estava preparat per a la crueltat de la política catalana. Potser tampoc tenia l’ambició ni la força que calen. Però jo em pensava que anàvem a fer la independència i no la guerra entre nosaltres”. I remata: “Tenir l’oportunitat de presidir el país i no haver pogut avançar, no haver estat capaç de saltar els obstacles que els uns i els altres anaven posant. Quina decepció!”.\nEl mateix dia apunta notes sobre la seva “solitud”: “Davant de totes les hòrrides polítiques que he vist, la meva ha estat una solitud volguda, gairebé desesperadament promoguda per mi mateix, per allunyar-me de tot allò que jo pensava que era un engany al mandat de l’1-O”. El dia 30 conclou: “En el pitjor moment de la meva presidència, ara soc jo”.\nEn molts moments, Torra explica que ha de gestionar les emocions per treure tota la pressió, i que a vegades es desfà, en solitud a Canonges: “Ploro al llit. Però m’he d’aixecar. Ara no puc fallar”, diu el 18 de març. L’endemà, després de tenir “bronca” amb el seu equip de l’oficina de president -amb una sol·licitud de dimissió inclosa-, relata: “L’aïllament ens està fent més esquerps, com si el confinament ens fes actuar com llops solitaris. Ens costa entendre les raons de l’altre”. Així, el 24 de març accepta demanar “ajuda” a una psicòloga. Dos dies després verbalitza que està “entrant en una depressió”.\nEl dia 30 admet que “la legislatura estava acabada abans de començar” i que, de fet, encara desconeix els motius pels quals li van proposar la presidència de la Generalitat. “Les confiances estan trencades. A les presons i a l’exili”. Com a anècdota, explica que cada nit li demanava a la seva dona que li “retirés els punyals” que se li havien anat acumulant a l’espatlla durant el dia.\nTorra també explica la conversa amb la seva mare quan Carles Puigdemont el va triar com a president de la Generalitat: “Ha passat una cosa que no havia de passar, però ha passat (…). M’han proposat de ser el president. I he dit que sí”. I la mare li dona tot el suport: “El pare n’estaria molt content. Endavant”. Aquí, Torra explica que odia “els aduladors tant com als conspiradors”: “Per això la relació amb Puigdemont més aviat va ser sempre respectuosament distant. També per part seva”.


L’aventura d’estudiar fora - ESCI-UPF News\nJa ho diu la dita popular: “Roda el món i torna al Born”. Els estudiants del Grau en Negocis i Màrqueting Internacionals tenen, per raons òbvies, ganes de viatjar i de conèixer noves cultures i maneres de fer. Forma part de l’ADN del GNMI, que està pensat per afavorir els programes d’intercanvi. Si estudies fer negocis amb empreses i professionals d’altres països, hi ha una màxima: cal, primer de tot, desenvolupar la sensibilitat i empatia davant de tercers. I una bona manera de fer-ho, és marxar i viure una temporada a l’estranger.\nEnguany, sense anar més lluny, un total de 89 alumnes de tercer i quart han viatjat a múltiples destinacions. Hi ha, per tant, doers escampats per tot el món: per la Unió Europea, per Rússia, Estats Units, Llatinoamèrica o Àsia, ja sigui a la Xina, Japó o Singapur. I encara hi ha més destins, com el de Corea del Sud que no s’ha omplert, i són oportunitats úniques per aprendre i gaudir de vivències irrepetibles. De fet, hi ha tants doers, a tants llocs, i tan distants, que les 24 hores del dia n’hi ha algun de despert a qualsevol racó del món.\nAra bé, aquesta experiència també es pot viure en sentit contrari. És a dir, al voltant d’uns 90 alumnes estrangers, de procedències ben diverses, viuran aquest curs aquesta mateixa experiència a casa nostra. Són alumnes que vénen gràcies al programa Erasmus i als programes d’intercanvi bilateral que té firmats ESCI-UPF amb universitats d’arreu. I si a aquests 90 hi afegim els membres del programa study abroad, en total tenim més de mig miler d’estudiants estrangers que passen per les nostres aules cada any. Una oportunitat única d’interactuar amb gent d’altres cultures i de practicar idiomes sense sortir de casa.\nMolt xulo el vídeo! #mencantamolt


treballs pràctics, lectures, visionats, assistència al Museu del cinema,... Ajustar-se als requeriments dels treballs en quant a contingut, presentació i terminis. Correcció lingüística. 40\nExposicions de treballs realitzats Participació activa i reflexiva. 15\nAvaluació i coavaluació Participar activament en l'avaluació de l'assigantura i en la coavaluació dels treballs propis i dels companys. 5\nPer poder ser avaluat/da s'ha de realitzar un mínim del 50% de les pràctiques. Aquests treballs pràctics tenen un valor del 40% de la nota final de l'assignatura.\nLa participació activa i reflexiva en les exposicions dels treballs té un valor del 15% a la nota final.\nLa participació en la sessió d'avaluació i en la coavaluació dels treballs té un valor del 5% en la qualificació final de l'assignatura.


Hosting a Tona per pàgines web i botigues | ServeisTIC.cat\nHosting a Tona per pàgines web i botigues\nYou are here: ServeisTIC.cat > Hosting a Tona per pàgines web i botigues\nAllotjament de botigues online SEO adaptat, segons les característiques del projecte, amb assessorament per millorar el posicionament i la seguretat a Tona\nEn parlar d’allotjament de pàgines web, habitualment el servei es planteja des de dues vessants molt diferents;\n1. És un servei en el que habitualment l’usuari es pot fer tasques des de la seva àrea d’administració, però normalment, en el dia a dia les acaba realitzant el departament de suport tècnic. Es tracta d’un servei que té com a objectiu el funcionament de l’allotjament, però si al client li cal que es faci alguna adaptació especial, habitualment se li denegui.\n2. A l’altre extrem, hi trobem proveïdors de serveis hosting que ofereixen un servei basat al 100% en el desplegament de mitjans tecnològics. El client contracta l’allotjament web per Internet, i pot (en realitat s’ha d’)administrar ell tots els serveis del seu paquet d’allotjament de pàgines. Aquesta és una opció molt més ràpida i eficient quan s’ha d’aplicar qualsevol modificació als serveis d’allotjament de pàgines contractats, però cal que el client disposi dels coneixements o de la persona adequada per tal que els allotjaments i dominis funcionin adequadament sense necessitar un suport tècnic extern que no està disponible, o bé amb molt poca ajuda de col·laboradors.\nQuin servei de hosting de pàgines web i botigues online que proposem per la vostra entitat?\nA ServeisTic ens basem en un enfocament diferent dels serveis d’allotjament de pàgines web i botigues online, i per aquest motiu, oferim la màxima llibertat als usuaris, però alhora també estem atents a la seguretat, i l’èxit dels seus projectes. Aquest valor afegit, consisteix en la personalització dels espais d’allotjament, a les necessitats dela iniciativa, per tal de donar-li, com a mínim pel que fa al servidor. I acompanyar aquest interès, assessorant el millor possible a cada consulta:\n1. A ServeisTic, l’usuari disposa d’àrea d’administració per administrar els serveis i productes que té a la seva disposició. Podent donar d’alta, pagar, renovar, donar de baixa, i en definitiva, administrar tot el relacionat amb el pla de hosting de pàgines web i botigues virtuals que hagi contractat, ja sigui per Internet, o per telèfon. I d’aquesta manera cuidar-se de totes les adaptacions que habitualment es fan des de l’àrea d’usuari. Però si no vol administrar personalment els seus serveis, les modificacions se li poden realitzar des del departament tècnic.\n2. Un altre aspecte destacat del servei d’allotjament de ServeisTic, és que volem ajudar els nostres clients, a administrar els seus allotjaments. Si el nostre client prefereix administrar directament els dominis del seu allotjament, i sempre i quan tingui les nocions tècniques indispensables, des del departament tècnic l’ajudarem, explicant-li els diferents processos de les accions que vulgui fer. I en cas que calgui, fins i tot li podrem facilitar aquesta formació des de la pantalla del seu pc amb un programa d’escriptori remot.\n3. Poder disposar d’assistència tècnica, i que el servei de hosting s’adapti, són aspectes el converteixen en molt més fàcil, i agradable d’administrar per part del’administrador. Però el veritable objectiu de ServeisTic és ser una peça valuosa en l’èxit dels projectes en que participem amb el servei de hosting. Per aquest motiu, ens preocupem especialment de que el hosting s’adapti a les necessitats de la pàgina web o botiga online, en les característiques SEO, i de seguretat. Són diversos aspectes variables en funció de la pàgina web o botiga online, de manera que és necessari aplicar algunes adaptacions a tots i cadascun dels allotjaments per satisfer-les al màxim.\nA aquestes adaptacions dels serveis de hosting de dominis per pàgines web o botigues, cal afegir-hi les característiques i serveis bàsics que s’inclouen per defecte en tots els serveis d’allotjament de pàgines web oferts per ServeisTic:\n1. Discs durs M.2 NVMe, les dades es consulten amb més agilitat (millorant el posicionament de les pàgines als cercadors).\n3. Filtre de correus entrants i sortints amb SPF, DKIM i DMARC, configurats per a cadascun dels dominis, per impedir la recepció i l’enviament de correus fraudulents. Configuració de filtres per certificar l‘autenticitat dels remitents dels missatges de correu electrònic (ja siguin enviats com rebuts), amb elsprotocols SPF, DKIM, DMARC per evitar rebre correus fraudulents.\n6. Activar SSL, si el client ho vol, li podem instal·lar. Per fer-ho necessitarem accedir a l’administració de la pàgina o botiga virtual . S’hi inclou l’activació del servei, i del filtre HSTS.\n7. Panell de control CWP Control Web Panel. Tot i això, si el client prefereix un altre panell de control, només cal que ho indiqui, i se li facilitarà la proposta corresponent a la personalització sol·licitada.\n8. Revisió diària de correus que han quedat retinguts al servidor per diversos motius; (adreces errònies, o bé problemes de comunicació). Si es detecta missatges retinguts, es verifiquen les dades i es notifica al client, incloent el motiu per tal que pugui reenviar els missatges, o trucar al destinatari per demanar-li que li faciliti una adreça de correu activa, o bé demanant un contacte per amb el destinatari per esbrinar els motius i resoldre la incidència.\n10. Servei de CDN (Content Delivery Network) inclosa als serveis d‘allotjament, per aconseguir que la pàgina o botiga del projecte es carregui més ràpidament des de qualsevol lloc del món.\n11. Diverses hores de suport tècnic incloses en la contractació i renovació anual dels serveis d‘allotjament.\nComplements al hosting de pàgines web a Tona:\nHi ha usuaris que tenen múltiples pàgines amb diversos dominis, ja siguin propis o de terceres empreses. podent aprofitar la nostra experiència en administració de VPS i servidors dedicats, aquest servei inclou des de la configuració fins el manteniment després de la posada en funcionament, el control de correus retinguts, i els escanejos amb antivirus, antimalware, i el corresponent filtre antispam dels servidors, als que d’acord amb les polítiques aplicades per ServeisTic, les modificacions del servei poden ser gestionades pel client (sota la seva responsabilitat), o pel nostre departament tècnic si així ho prefereix el client, ja sigui per incorporar dominis, crear bústies de correu, o resoldre les incidències quotidianes.\nA més del hosting de pàgines, i registre de dominis, a ServeisTic també ens fem càrrec consisteix en fer el manteniment de la programació de pàgines web WordPress, d’aquesta manera es mantenen uns mínims de seguretat que impedeixen que es puguin aprofitar les vulnerabilitats per realitzar pràctiques malicioses, aquestes activitats en el millor de casos es limiten a l’enviament de spam utilitzant la pàgina web afectada, però també poden ser molt pitjors.\nTenim 15 anys d’experiència en posicionament i SEO. En cas que el client ho vulgui, podem facilitar una anàlisi de la seva web. En funció del que es trobi, li proposarem les solucions més apropiades per millorar el posicionament. Amb els resultats de l’anàlisi i la nostra proposta, si ho vol fer, el client podrà decidir si vol que li fem aquestes tasques, o bé si considera més oportú que les faci el seu dissenyador de pàgines web de confiança. Si el client decideix que se n’ocupi el seu proveïdor de confiança, quedarem a la seva disposició per respondre qualsevol pregunta.\nRegistrar dominis amb àrea d’administració per administrar els registres des d‘una sola àrea privada. En cas de qualsevol problema, pot trucar-nos, o bé enviar-nos un formulari, i l’ajudem per tal que pugui registrar els seus dominis i utilitzar-los. Però si es vol oblidar del procés, i que ens en fem càrrec, només cal que ens truqui, ens indiqui en quins registres té interès, qui n’ha de ser el titular, i els hi registrem.\nEl servei que oferim al client però es completa amb altres que el poden millorar notablement. A ServeisTic també oferim diversos paquets de hosting de de dominis i pàgines web, tots ells inclouen una àrea privada per administrar els serveis . Tots ells amb un complement molt interessant, aquest complement En cas que el client ho consideri oportú, adaptem el seu allotjament per millorar-ne les característiques de seguretat, i les relacionades amb el posicionament. La personalització dels hostings, entre altres consisteix en l’activació de certificats SSL per utilitzar HTTPS a les pàgines web, SPF, DKIM i DMARC per garantir la legitimitat dels missatges de correu, així com activar la compressió de d’elements estàtics, i altres adaptacions, que estan explicades als apartats de hosting de pàgines web i administració de servidors i VPS.


18 millors consells sobre motxilla de viatgers experimentats i vagabondes de Reddit - Social Media, Tech | Juliol 2022\nLa motxilla i viatjar és la manera més útil d’aprendre, augmentant les seves perspectives i exposició a la vida. No és una qüestió de diners ni l’estat que defineixi les vostres experiències de viatge i plaer a la vida. Només heu d’estar fora, més enllà de la vostra zona de confort, i les coses automàticament començaran a funcionar bé. Però abans d’anar-hi, només necessiteu motxilla i alguns consells intel·ligents perquè la vostra experiència vagabunda valgui la pena. Aquí teniu els millors consells i trucs de motxilla compartits pels experts de viatges de Reddit, la millor font d’informació real i consells professionals\n1- Potser haureu reservat els vostres vols setmanes abans, però sempre és bo tornar a comprovar-ho diverses vegades. Les persones seleccionen les dates equivocades del seleccionador de dates als llocs web de reserva, arriben a l’aeroport, només per saber que s’han embolicat. A més, no reserveu mai el vol en el moment del moment ni estigueu borratxos.\n2- Heu d’embalar aquests articles al llarg de: un bloqueig de coixinet per bloquejar l’equipatge a hostals i altres llocs, xancletes per obtenir un moviment còmode, un kit de cosir per arreglar la roba o la bossa en cas de qualsevol problema, taps per les orelles per tenir un so. dormir als aeroports, albergs sorollosos.\n3- Aquest és el millor consell: no us atrapin a la moda de les grans ciutats. Estan plens de gent, edificis i carteristes. Proveu de veure la veritable bellesa i la cultura del vostre destí anant a les ciutats i zones rurals menys grans.\n4- Heu d’intercanviar moneda prèviament, però si decidiu obtenir la moneda local després d’aterrar l’aeroport, comproveu sempre més de 3 bescanviadors per obtenir la millor tarifa.\n5- És sempre bo viatjar amb l'autobús a Europa i tots els altres destins de viatges, segons Reddit. Els autobusos són barats i us permeten veure molt més.\n6- Si heu decidit viatjar amb tren, no tingueu por de preguntar als assistents del tren cap pregunta sobre la ruta, el viatge, el menjar proper. La majoria de vegades són útils els assistents del tren.\n7- Si esteu en un tren, no torneu al vàter quan s’atura el tren. Per què? Majoritàriament, els trens bolquen directament a la merda a la pista.\n8- Mai tingueu por de preguntar als vostres companys d’hostalers, transeünts, venedors de les botigues de la compra sobre qualsevol lloc bo per visitar, menjar i altres coses durant el vostre viatge. Les guies de viatge són imprescindibles, però principalment la gent sempre és útil.\n9- Si algun policia a l’atzar arriba a tu i et demana el passaport, no tens dret a mostrar-lo. Demaneu els motius i no traieu mai el passaport a menys que l’oficial estigui preparat per portar-vos a la comissaria.\n10- Haureu de tenir diverses fotocòpies del passaport amb vosaltres. Feu servir aquestes còpies als hostals i en altres llocs. No cal donar el passaport a ningú.\n11- La majoria dels hostals d'Europa no necessàriament accepten targetes. També podeu pagar-los en efectiu. En alguns casos, no prendran res més que diners en efectiu. Per tant, pregunteu abans de fer el registre.\n12- Poseu els diners, les targetes en diferents butxaques. Mai poseu-ho tot en un sol lloc ni tan sols al cinturó de diners. Recomanaria posar més diners en una boxa de butxaca o una armilla amb butxaques amb cremallera. És el lloc més segur.\n13- No només pateix en autobusos. Sempre comproveu i pregunteu si necessiteu comprar un bitllet abans de pujar a l’autobús. En cas contrari, podreu ser multat.\n14- L’ús de les targetes de crèdit i dèbit és la millor opció durant el viatge. Però hi ha un import en les targetes de dèbit. Sempre que utilitzeu un caixer automàtic mentre viatgeu, el banc local us cobra diners per cada transacció. D’aquesta manera, les coses podrien acumular-se per desgastar-vos. La millor manera és utilitzar les targetes de dèbit bancàries internacionals com HSBC, Barclays, etc. Les targetes de dèbit de Charles Schwab són les millors, ja que no cobren cap quota per utilitzar un caixer automàtic a l'estranger.\n15- Descarregueu sempre mapes fora de línia com Maps.me, Google Maps i Cityguide per trobar manera i conèixer les ubicacions en cas d’internet.\n16- Tan bon punt arribeu al destí, compreu una sim que us pugui proporcionar dades de telefonia mòbil. En la majoria dels casos els sims amb paquets de dades mòbils són barats. Però feu la vostra recerca.\n17- Sempre empaquetem la llum. Cal tenir-ho tot en una motxilla i res més que això. No puc emfatitzar prou la importància d’aquest punt! Tenir només una bossa pot fer meravelles. Google o Youtube per obtenir consells sobre l'empaquetat lleuger.\n18- Porteu sempre un banc d’energia, dues bateries de recanvi per al vostre telèfon. No heu de quedar sense carregar el telèfon si és l'únic punt de comunicació amb la vostra casa.\nDesafortunadament, Google Play Services ha parat l'error d'Android\nUn robot de talladora de gespa Terra d’iRobot tallarà la vostra llei mentre es relaxa\nmode de desenvolupador nexus 5\nles finestres de rajoles de Windows per a Android


Millora de l’accés a Inpacsa i al centre sociosanitari de Balaguer – Comarques de Ponent\nMillora de l’accés a Inpacsa i al centre sociosanitari de Balaguer\nL'Ajuntament de Balaguer ha executat aquesta setmana l'asfaltatge de l’accés al pavelló d’Inpacsa i al centre sociosanitari Hestia Alliance Balaguer. En total, s’ha millorat el ferm d’una superfície de 4.000 metres quadrats que afecta el carrer d’accés als dos equipaments i la part frontal del pavelló.\nAprofitant aquesta actuació, també s’ha millorat els sistemes d’evacuació d’aigües pluvials, cosa que s’ha aconseguit amb la modificació de les pendents dels vials i la instal·lació d’un col•lector d’aigües. L’objectiu d’aquesta obra és millorar la confortabilitat i la seguretat dels vianants i del trànsit rodat en aquesta àrea, on ha augmentat l’afluència d’ençà de l’entrada en funcionament del nou centre sociosanitari. Finalment, s’han substituït les reixes de delimitació que envolten les finques pendents d’urbanitzar.


Pis de 2 habitacions amb terrassa i garatge a Montilivi | Monapart\nHomeHabitatges a GironaPis de 2 habitacions amb terrassa i garatge a Montilivi\nPis de 2 habitacions amb terrassa i garatge a Montilivi\n62m22 habitacions1 bany\nAquest és un d’aquells pisos que fan il·lusió:\nIl·lusió de comprar, perquè ara serà el nostre niuet. Però quan en lloc de dos siguem quatre potser ens haurem de traslladar… però sé que el llogaré molt fàcilment, perquè està molt ben situat i és un pis buscat.\nIl·lusió de moblar: serà l’ocasió d’anar a l´IKEA i aplicar tots els principis del disseny escandinau que tant m´agraden… De fet sempre he volgut un pis com aquells... per sort, aquest és una mica més gran!\nIl·lusió d’estrenar: ja m’imagino un sopar amb la colla, amb les safates del pica-pica sobre el passaplats entre la cuina i la sala, la tauleta amb les begudes en un racó de la terrassa i amb les garlandes de llumetes que hi hauré penjat per a l’ocasió...\nIl·lusió de disfrutar: pels matins em despertarà el sol que entrarà per l’habitació i a les tardes m’asseuré a la terrassa i contemplaré com canvia el cel amb la posta del sol.\nIl·lusió de contemplar: quina bona combinació, la del parquet de cirerer amb les portes blanques, la cuina petita però oberta al menjador, la llum que m’entra sempre per les dues façanes oposades i pel pati de llums del mig...\nTambé em farà il·lusió quan el nostre petit pugui anar sol a l’escola, perquè la tenim just travessar el carrer... I poques vegades tens un CAP tan a prop: fins i tot em farà il·lusió anar al metge!\nNomés hi ha una cosa que no em fa il·lusió: tenir la muntanya tan a prop ja no em deixa excusa per no posar-me en forma amb el maleït running… i, és clar, anar-hi amb un gos!\nLa sala-menjador té sortida a la terrassa de la façana principal, on hi toca el sol de tarda.\nEl mobiliari de la cuina és modern i comunica amb el menjador a través d’un passaplats.\nLes dues habitacions tenen obertures a la façana posterior, on hi toca el sol pels matins.\nEl pis està orientat est-oest i possibilita la ventilació creuada.\nEl paviment general és de parquet mentre que al bany i a la cuina és de gres; les habitacions tenen armari encastat, les portes són blanques i el mobiliari de la cuina és modern.\nHi ha calefacció per gas ciutat a tot el pis i aire condicionat a la sala-menjador.\nEls acabats de les zones comuns són elegants.\nEs lloga amb un plaça d’aparcament inclosa, dins el mateix edifici.\nDins el mateix barri i a pocs metres hi ha una escola, una llar d’infants, el CAP Montilivi i la Plaça Ciutat de Figueres, amb un parc infantil.\nÉs un pis petit però molt agradable pels acabats bonics.\nTé molta llum i és acollidor.\nA la terrassa hi ha espai suficient per posar-hi una taula i cadires, i observar la vista mentre es pon el sol.


espais tacats: 09/01/2009 - 10/01/2009\nl'última és mirar pisos, bengrans, ben cars, ben situats,ensumar quina olor farien i imaginar. la creença tontaque el paisatge nou pot referals figurants. la tardor i la molsa creixen a tota menade decorats.*e*\nPenjat per ea! at 9/28/2009\nparaules desusades com ara "xaparron".poder recolzar el cap al transportpúblic, anar escalfant motorsi el tro esmorteït uralitejantles converses. canvio malifetesd'estiu per massatge de peus i un parell de trenes.*e** el llibre més pàl·lid: FERRO és l'alabatre 60 i és una edició no venal, qui el tingui que el guardi ben guardat.\nPenjat per ea! at 9/22/2009\nles coses belles són lentes?els salts continuats,le orelles calentes de tanta música,qui es creu poema d'estiu etern,els bodegons de flors marcides,o els pisos que es quedenamb un etern "per llogar"*e*\nPenjat per ea! at 9/17/2009\naïllat -ada [de aïllar] adj FÍS Dit del sistema termodinàmic o mecànic on no hi ha cap intercanvi d'energia (flux de calor, realització o recepció de treball) amb el medi exterior. a_ï_llatfets aïllats:recuperar la mobilitat de les puntes,haver fet el darrer bany de marsense saber-ho.fer tabula -gairebé-rasa sobre el suro, triant dels errors.tornar a empaquetar tot de tirantsi sobres per a llibreries, envoltar-med'un collage de postits. caure rendidaa les onze de la nit en un sofà.my (nearly) every day life.*e*\nPenjat per ea! at 9/15/2009\ncol·lapse gravitacional ASTROF Contracció de la matèria d'un objecte celeste, i el corresponent augment de la seva densitat, que es produeix quan l'atracció gravitacional de tota la massa cap al centre supera totes les altres forces presents.no hi vaig arribar maial moment: veure'm i gresca!van ser pocs i cansats els anysde venir a enredar la troca i desfer-nos de tot allò que ens feia semblar lligats. us guardo en un video sense so,us esforceu per omplir pisos llanterna, a mi em costa suportar la serenitat.*e*\nPenjat per ea! at 9/14/2009\nla dificultat d'ordenar engrescaments no era suggerida en signar contractes amb el cap ben alt. la ficció d'un món dins la ficció cansa, teatre per a tots els públics i l'apuntador que s'apanyi.evitaria evitar la desil·lusió si em dieu com es fa, pas 1, pas 2, cap pas. veig antiga i lletja la party drug en el sentit més hori(t)zontal de la paraula. nines que es trenquen, nines que es mengen el món, depèn de en quina mesura ensenyen les grenyes.hi ha la temptació d'intitular, la mala sang de veure com els eternament,o recentment, adolescents la cagaran però de forma més elegant.cal escampar el fum de l'artificiositat de les pestanyes per a que hi vegin clar? enyorar-ho, menysprear-ho tot. no matar ni un monstre més per tu.fer-ne trossos ben petits de l'esborrany i que cada vegada costi més destruir la fibra del paper, del paper tacat s'entén.*e*\nPenjat per ea! at 9/09/2009


territoris.cat / ACN 17:55 16/09/21\nPREVEU DESPLEGAR-LO ENTRE 2022 I 2023\npla per lleida espai ajuntament impulsa\nVista aèria del riu Segre al seu pas per la ciutat de Lleida - Foto: cedida per la Paeria de Lleida\nL'Ajuntament de Lleida impulsarà el Pla de millora de l'espai públic 2022-2023 dins del projecte Lleida Conviu. Es tracta d'un programa sectorial d'actuacions a l'espai públic de la capital del Segrià entès com "una estratègia per millorar la percepció de la seguretat i enfortir el sentiment de pertinença i la identificació amb la ciutat i els seus espais". El govern de la Paeria ha presentat la iniciativa aquest dimecres a totes les formacions municipals en la Comissió Informativa de Polítiques de Seguretat i Convivència. En aquest pla, hi hauran diverses regidories implicades i estarà liderat des de Seguretat Ciutadana i Convivència. L'elaboració es farà de forma participada i tenint en compte les aportacions de les associacions de veïns.\nEntre els objectius específics d'aquest pla dels espais públics, es vol disminuir els comportaments que pertorben la convivència; millorar la percepció de la ciutadania; implementar estratègies compartides de gestió; introduir estratègies de prevenció situacional per reduir la delinqüència, els comportaments vandàlics i la sensació d'inseguretat, o augmentar la participació i corresponsabilitat de la ciutadania en el manteniment d'aquests espais.\nLes mesures inclouen la revitalització d'aquests espais, campanyes informatives i educatives, millora de la connexió entre els barris per bastir una xarxa urbana contínua i l'aplicació de les ordenances municipals relatives al seu manteniment\nTant el procés d'elaboració d'aquest pla com la seva execució tindran un dimensió participativa molt important, vehiculada a través dels consells de barri, amb una especial rellevància atorgada a les associacions de veïns, segons han assenyalat des del govern de la Paeria.\nEl primer pas del pla tindrà lloc aquesta setmana amb el lliurament als grups municipals de les bases per a la seva elaboració. En la següent comissió, s'aprovarà la proposta definitiva de les bases, amb la incorporació de les aportacions dels grups municipals i dels tècnics municipals de les regidories implicades. L'objectiu és que la proposta definitiva s'aprovi al ple del mes de desembre perquè l'elaboració del pla operatiu i la seva posterior aprovació es facin el gener del 2022 per tal que es pugui aplicar durant tot aquell any.\nD'altra banda, les accions emmarcades en el projecte Lleida Conviu per enguany es mantindran tal com estava previst, segons han indicat fonts municipals. Les accions són, d'una banda, la creació d'un grup de treball intern, com un espai de trobada entre els tècnics municipals per a l'execució de projectes transversals i per generar i compartir dades i informació rellevant per a la diagnosi i projecció de noves intervencions en l'àmbit de la convivència i el civisme, i, d'altra banda, el seguiment i avaluació de les intervencions realitzades en el Centre Històric en relació amb la promoció del civisme i la convivència.\nA més d'aquestes dues accions i del Pla de millora dels espais públics, el projecte Lleida Conviu es completarà amb el Pla estratègic local de la Convivència i el Civisme, que es licitarà en les pròximes setmanes i que té un termini previst per la seva elaboració de nou mesos.\nAquest pla estratègic inclourà una diagnosi elaborada de forma participativa, amb els seus objectius i accions, així com els mecanismes d'avaluació i retiment de comptes. També inclourà el pla operatiu per al primer any d'implementació i les mesures previstes en el projecte Lleida Conviu, tenint en compte també les conclusions i recomanacions de l'Àgora de Convivència del desembre passat\nRespecte al Pla de Millora de l'Espai Públic 2022-2023, l'alcalde Miquel Pueyo va assegurar que el govern municipal compta "amb la col·laboració de tots els partits, tant pel que fa a les aportacions al document de bases com, posteriorment, en tota la fase d'elaboració del pla". "Considerem que tant les bases com els objectius recullen les demandes plantejades per diversos grups municipals i entitats veïnals en relació amb la seguretat i la neteja", ha remarcat. "Amb aquesta actuació, busquem la pluralitat màxima i la complicitat per treballar plegats per la millora de la ciutat en benefici de tots els conciutadans", ha afegit Pueyo.


Els cants de sirena muda del federalisme La República\nEls cants de sirena muda del federalisme\nHi havia una època on els temps passaven lentament dins la política catalana, era el temps del peix al cove i del pujolisme perfecte amb la lleial oposició del PSC […]\nGustau Navarro Barba 28/10/2014\nHi havia una època on els temps passaven lentament dins la política catalana, era el temps del peix al cove i del pujolisme perfecte amb la lleial oposició del PSC i la marginalitat d'Esquerra, eren els temps d'or de la segona restauració borbònica espanyola on els borbons, els suarez, gonzález, guerres, pujols, roques i altres vivien en el millor dels mons, el pacte entre vells franquistes (UCD) i els joves nacionalistes espanyols del PSOE finançats pel SPD de Willy Brandt i la Fundació Ebert funcionava. Eren els temps de la “realpolitik” on l'objectiu era aturar els comunistes a Portugal i a Itàlia, i per tant qui millor que uns joves sota la tutela de Willy Brandt per reconduir la situació espanyola.\nAquell temps bucòlics han saltat pels aires, els protagonistes han envellit, la corrupció de tots ells, la implicació en la guerra bruta (GAL i altres), el puterio monàrquic amb caça d'elefantes en tots els continents on arribava el “Bribon”, ha portat a la descomposició d'un règim on els catalans estan donant el cop de gràcia amb tres anys de continuada mobilització en defensa de la nostra sobirania nacional.\nEl bipartidisme perfecte a Catalunya fa temps que és història i al Regne d'Espanya està en fase terminal, el grau de corrupció dels hereus directes del franquisme (PP) i del partit que inventa la socialdemocràcia alemanya a base de marcs (PSOE), porten de cap el sistema vers a una descomposició o a una nova refundació.\nEl grup empresarial sangoneres del BOE, davant la possible mort del bipartidisme perfecte, comencen a gesticular i a enviar missatges, la seva opció serà propiciar un acord entre el PP i el PSOE, per evitar un teòric assalt de Podemos i el “desafio catalan”, els dos temes que preocupaven el banquer del règim Botin, un nom un programa. Acord que ja funciona perfectament en tot allò que fa referència a negar els drets nacionals dels catalans i que segurament s'ampliarà a mesura que el procés vagi endavant, Patxi López anunciant el suport del PSOE a la impugnació del 9-N alternatiu per part de Rajoy és alguna cosa més que un indici.\nLes sangoneres del BOE i el sistema clientelar dels partits borbònics no pot suportar perdre el 18% del PIB, ha de continuar drenant recursos per aguantar l'invent i malgrat tots els crits i gesticulacions, els que tenen el veritable perill d'estar fora d'Europa i de l'euro és una Espanya sense l'espoli econòmic a Catalunya.\nLa dreta espanyola no té res a oferir al President de la Generalitat, ni políticament ni econòmicament, políticament estan paralitzats pensaven que tot era com en els temps del pujolisme, una mica de calerons i una foto simbòlica a Barcelona, el joc ja no és aquest després de totes les campanyes catalanofòbiques espanyoles, una immensa majoria de catalans s'ha plantat i l'escenari ha canviat. Econòmicament l'únic element d'un cert atractiu seria oferir un tipus de concert econòmic com el basc o el navarrès, però no poden fer-ho, no podem deixar d'extreure recursos de Catalunya perquè els bascos no contribueixen en res a l'estat, si els catalans fan el mateix, tot el sistema clientelar s'ensorra.\nUna ultima carta és intentar jugar al federalisme, la fantasmagòrica reforma federal, aquella que formalment ofereix de tant en tant el PSOE i que Podemos reprenda al seu moment, un cantant de sirena muda, perquè no té cap contingut, políticament podria oferir blindar algunes competències, un senat cambra de representació territorial i poca cosa més, econòmicament el sistema foral basc és també intocable pels socialistes espanyols, que primer són espanyols i després socialistes, i per tant el drenatge econòmic de Catalunya indispensable, augmentaria formalment algun punt de la inversió publica a Catalunya, que posteriorment no seria executat i estaríem en la mateixa situació.\nQuan un dels components d'un matrimoni opta pel divorci, hi ha diferents sortides. Una, dir que és un sacrament indissoluble encara que estiguis rabiant com un gos. Una segona, dir-li que a partir d'aquell moment li faràs la vida impossible, aplicaràs accions punitives de tot tipus i vagarà en l'espai sideral. Una tercera, mirar si abans de prendre la decisió pots arribar a una recomposició i veure si hi ha una sortida. Durant els darrers anys hem sentit les dues primeres, la tercera és només un títol buit de continguts que no pot oferir res a la societat catalana del segle XXI, si existeix que facin d'una punyetera vegada aquesta proposta.\nNomés ens queda aguantar l'embranzida autoritària espanyola i gestionar units el pas vers la constitució del nou estat, i per aquells que tinguin problemes ideològics, les paraules del socialista espanyol, Indalecio Prieto, penso puguin aclarir les idees sobre el fet que a vegades és necessari els acords d'unitat nacional, i aquest és un d'aquells moments “Enderrocarem la monarquia i quan hàgim enderrocat el règim monàrquic, quan hàgim instaurat una república, que cadascú, dins el redol amplíssim de la democràcia, propugno pel triomf dels seus ideals amb tot l'ímpetu que vulgui.”


Monument favorit\tInteractiu: la iconografia de la portalada de Ripoll\nIdentifiquem alguns dels personatges i escenes bíbliques incloses en aquest monumental llibre esculpit en pedra\n"La Bíblia en pedra". Aquest és el nom amb què es coneix la portalada del monestir que va ser fundat per Guifré el Pelós l’any 879. El nom no és gratuït: la seva portalada és un llibre esculpit en pedra que inclou interpretacions d'escenes bíbliques, com la de Caín enterrant les restes del seu germà Abel. També conté animals, motius vegetals i geomètrics i representacions dels mesos de l'any lligades als cicles de l'agricultura (la verema, la collita del blat...).\nLa seva singularitat rau tant en la seva forma, un gran arc de triomf, com en la riquesa i la complexitat del programa iconogràfic, concebut molt probablement dins la mateixa comunitat de benedictins ripollesos. Amb aquest interactiu podreu saber a què corresponen algunes d'aquestes figures i escenes. I si us quedeu amb ganes de saber-ne més (tant de bo sigui així!), us convidem a visitar el web del monestir.


Desembre de 2018 – Font-rúbia\n21 de Desembre de 2018 per Cicle Superior\nFa uns dies els alumnes del taller de Llengua Castellana van preparar una representació de titelles pels més menuts de l’escola (P3, P4 i P5). Van explicar uns contes que havien creat prèviament. La veritat és que van fer molt bona feina perquè els hi va agradar molt! FELICITATS!\nA més a més, per acabar el trimestre hem improvisat uns raps nadalencs per desitjar un Bon Nadal. Els alumnes han creat i escenificat aquest rap tan especial… Tot en una sessió!!!\nAquí podeu veure les nostres produccions!\nTallers de llengua de CM\n20 de Desembre de 2018 20 de Desembre de 2018 per Cicle Mitjà\nEls dijous a la tarda, els nens i nenes de 3r i 4t fan tallers de llengua… a veure què ens expliquen!\nLlegiu mésTallers de llengua de CM\nMúsica a 4t!\n20 de Desembre de 2018 per Cicle Mitjà\nLa classe de 4t, a música, a banda de preparar la cançó del ROCK DEL CAGANER per a l’audició de Nadal, també hem estat treballant amb els instruments i la seva classificació.\nSabíeu que els instruments de percussió es poden classificar en instruments de fusta, metall i membrana? Doncs sí, és una de les coses que hem après i que ara compartim amb vosaltres.\nDesprés de parlar dels instruments, observar-los i fins i tot fer sonar alguns a l’aula hem realitzat aquests cartells treballant en equip.\nUs deixem algunes fotografies! Ens han quedat genial, oi?\nP.D: Esperem que gaudireu molt de la cançó l’altre dia, nosaltres ens ho hem passat molt bé preparant-la i la vam fer amb molta estima i energia.\nCategories El bloc del CICLE MITJÀ 7 comentaris\nExperiment ou dur i ampolla!\n19 de Desembre de 2018 per Editor\nEl dia 13 de desembre estavem fent un experiment d’ un ou cuit i una ampolla.\nHas de pelar l’ou despres agafas l’ ampolla, un paper i un encenedor.\nEnsens al paper i al poses dintre i rapidament l’ ou hauria de ser xuclat cap a dins.\nPer la pressió etmosferica. És el pes de l’ aire que pressiona l’ ou per sota.\nQue ens va passar?.\nAl tenir-lo dins volíem passar-lo a l’ altra ampolla i vam descobrir una forma posar\nUna ampolla sobre la altre i per al coll de la ampolla donar-li amb el foc de l’encenador per que baixés.\nI va baixar i va petar el vidre i ens vam espantar.\nAquí podeu veure les fotos i vídeos de l’experiment!\n18 de Desembre de 2018 per Cicle Superior\nAquest primer trimestre hem estat treballant el projecte de Font-Rúbia tv. En aquest projecte a sigut molt divertit perquè hem treballat en 3 seccions que son: Mini forasteres, notícies i Escola Show.\nEs tracta de treballar com tv3, Hem anat pel poble i sabem més sobre els nens/es de l’escola.ens ho hem passat molt bé fent-ho per vosaltres .\nAqui us deixem l’enllaç per veure el programa\nFesta per a tothom!\n17 de Desembre de 2018 17 de Desembre de 2018 per Escola Font-Rúbia\nEl passat divendres dia 14 de desembre vam celebrar la tradicional cantata al Centre Recreatiu de Guardiola on tots els nens i nenes de l’escola ens van dedicar cançons que han estat treballant a l’escola. Tota la cantata va estar presentada pels alumnes de 6è i va culminar amb l’actuació de les mestres!\nEsperem que totes les mares, pares, amics i familiars gaudíssiu del dia i de l’estrena del nou local!!\nAquí podeu veure les fotos de la cantata (gràcies Laura per fer de fotògrafa!!).\nAquí podeu veure el vídeo de l’obra de teatre a càrrec dels artistes i les artistes de 3r i 4t!\nTot seguit, teniu el recull de les cançons de parvulari i de primària.\nAquí podeu veure les preses falses de la gravació de la presentació per part dels alumnes de sisè!\nMolt bon final d’any 2018 i millor inici del 2019!!\nEl Nadal ja està aquí!\n13 de Desembre de 2018 per Escola Font-Rúbia\nEls nens i nenes de 6è us volem dir que aquest divendres que farem la festa de Nadal al Centre Recreatiu de Guardiola. Serà a les 15:00 h i acabarà mes o menys a les 16:30 h.\nBallarem i cantarem tota l’escola, des de parvulari fins a 6è.\nUs convidem a que vingueu i gaudiu del nostre espectacle!!!!!!!\nEMMA I SERGI\nNotícias y entrevistas\n12 de Desembre de 2018 12 de Desembre de 2018 per Cicle Mitjà\nLos alumnos de la clase han desarrollado varias entrevistas a personajes cuyas acciones les resultaban interesantes.\nTambién han elaborado de forma oral y escrita noticias que deseaban que sucedieran.\nAquí podéis ver los vídeos!


Agrupació Musical d'Agullent //// Historia\nBanda música Banda juvenil Álbum fotogràfic Activitats\nLa data del primer testimoni escrit sobre l'existència de una banda de música a Agullent es de l'any 1815 (Llibre de Sant Jacint), però es al 1883 quant realment es creà una Banda.\nLa banda actual va forjant-se des de l'època del Sr José Mª Casanova Revert. L'any 1954 es, sense dubte, dels mes esplendorosos de la seua història, ja que conseguix el 2n. Premi en el concurs de bandes de la ciutat d'Albaida, baix la direcció de D. Fermando Tormo. Li seguixen en la direcció els músics Joaquim Vidal, Ricardo Sancho i Ramon Vidal.\nEn 1982,la Banda es presenta al concurs 1er Centenari de Festes de Moros i Cristians (UNDEF), en la ciutat d'Elx, aconseguint el 2 nd premi, dirigida per D. Jose Mº Brú Casanova. Després d'un parèntesi, en el qual fou dirigida per D. Carlos Revert i D Antonio Bellver, en l'any 1983 va tornar a fer-se càrrec de la direcció de la Banda de forma ininterrompuda fins l'any 1993 Dº Jose Maria Brú Casanova. Sota la seua direcció a l'any 1990 es presenta al certamen de bandes de la Diputació de València. A mes a mes participa als festivals de Palomar (1986), Bélgida (1988), Bocairent (1989), Aielo de Malferit (1989), Cabra de Santo Cristo (Jaen 1989), finalitzant aquest cicle de 10 anys amb un viatge al mes de Setembre de 1993 a Città d'Aosta (Italia), on participa en diferents desfilades i dona un concert.\nEn 1994 es presenta al Certamen Internacional de Bandes de Música Ciutat de València, on aconsegueix el 3er premi sota la direcció d' En Antonio Ribera Soler.\nEn 1995 seguint el ritme de les seues activitats es dirigida per Dº Jose Coll Espí, i Joan Vicent Machi Castell.\nEn 1996 dirigeix la mateixa D.Rafael Albert Soler, en 1997 acudeix per 2n vegada al Certamen de Bandes de la Ciutat de València, sota la direcció del seu titula Dº Rafael Albert.\nDes de Gener de 2001 fins Maig assumeix la direcció de la banda com director invitat D.Miquel Selma Espi, seguint com a director de l'Agrupació Musical d'Agullent D.Juan Carlos Sempere Bomboí fins el 2003.\nDes de 2003 fins 2008 és director de l'Agrupació d. Carlos Revert Espí aconseguint en agost de 2004, 2005 i 2006 el primer premi en l'Entrà de Bandes de Festes de Moros i Cristians d'Ontinyent i el 29 de Gener de 2005, el segon premi en el Certamen de Música Festera d'Altea la Vella.\nActualment és director de l'Agrupació, el músic agullentí, Jose Antonio Casanova Insa.\nAnualment, i des de fa 4 edicions, l'Agrupació celebra un Festival de Música a l'estiu al que acudeixen desenes de músics novells des de tot arreu.


Absentisme laboral i diabetis\nLes persones diabètiques tenen més probabilitats de faltar a la feina que les que no tenen aquesta malaltia. Els atacs d’hipoglucèmia nocturns ocasionen la majoria d’aquests casos d’absentisme.\nD’acord amb les dades d’un estudi que es van publicar a Value in health, un de cada cinc diabètics falta a la feina una mitjana de 14,7 hores al mes a causa d’una baixada de glucosa (hipoglucèmia). L’anàlisi va contrastar les dades de 1.404 pacients de diabetis de tipus 1 i tipus 2 delsEstats Units, la Gran Bretanya, Alemanya i França. Tots ells havien tingut algun episodi hipoglucèmic el mes previ a l’inici de l’estudi.\nLes baixades de glucosa es duen a terme amb freqüència durant la nit, de manera que augmenten les probabilitats d’arribar tard a la feina o fins i tot de perdre completament la jornada. Segons les dades recopilades, una de cada cinc persones que van participar en l’estudi (22,7%) va faltar a la feina, de manera total o parcial, l’endemà d’haver patit una hipoglucèmia nocturna. Segons les declaracions de Mery Brod, psicòloga de la salut i directora de l’estudi, “les hipoglucèmies nocturnes són un repte per a les persones amb diabetis”.\nD’altra banda, els episodis que es duen a terme durant el dia van provocar que un 18,3% dels treballadors se n’anés abans de la feina o perdés la jornada sencera.\nSegons les dades que es van publicar, la setmana posterior a una hipoglucèmia els diabètics van necessitar una mitjana de 5,6 tests extres per mesurar els nivells de glucosa. A més, un 24,9% va anar a consulta mèdica arran de l’episodi i un quart va reportar una baixada en la dosi d’insulina després de patir-lo.\nLa hipoglucèmia, a ratlla\nControlar els nivells de glucosa redueix les complicacions que s’associen a la diabetis. La hipoglucèmia pot produir gana, sudoració, tremolors i també dificultat per concentrar-se o confusió. Els diabètics que es tracten amb insulina poden arribar a experimentar d’1 a 3 hipoglucèmies al mes.\nCuida't la diabetis per viure en salut. Inscriu-te al nostre Pla de Prevenció i Cura de la Diabetis, gratis a Adeslas Prevenció.


Iniciació al vòlei platja\nDilluns i dimecres de 17,30 a 19 h\nProfessor/a: Professorat d' Air Active\nÉs el moment d’anar a jugar a la platja\nEns iniciarem en aquest esport cada cop més popular. Aprendrem la tècnica del servei, la recepció, la col·locació i el remat per tal de fer situacions de partit de 4x4. A més, treballarem el cos amb exercicis funcionals per millorar la força, que ens ajudarà a tenir una bona condició física. El taller és realitzarà a la zona habilitada per fer activitats esportives de la platja del Somorrostro.\n- Fer-la descalçat o amb mitjons o sabates de neoprè\nMitjançant la pràctica del “hatha ioga” aprendrem a relaxar-nos i revitalitzar-nos, carregant el cos d’energia. No importa l’edat que tinguis per mantenir-te en forma. Desenvoluparem l’equilibri, la coordinació i la recerca de pau interior.\n- Tovallola per col·locar sobre la màrfega.\nDimarts i dijous de 17,45 a 19 h\nRealitzarem sèries de moviments encadenats a una respiració específica que ajuden a enfortir sobretot la faixa abdominal, la regió lumbar i els glutis. A través del control del moviment corporal millorarem la concentració i la relaxació de la ment.


UDTIC 2.0: de desembre 2011\nPublicat per Òscar Garcia a 6:15 Cap comentari:\nPublicat per Òscar Garcia a 4:58 Cap comentari:\nL’altra dia vaig tornar a veure un videoclip del grup White Stripes que és realment bo. Aquest grup sempre ha destacat per a fer vídeos amb molt pressupost i molt originals. Poder el més conegut seu és quan fan una animació amb peces de Lego (de la cançó Fell in love with a girl).\nVull compartir aquest videoclip perquè m’ha cridat molt l’atenció com s’utilitza un simple projector. La història representa un home que torna de casa després d’un viatge. Al tornar a casa es troba que tot està destrossat i que la seva parella ja no hi és. De mentre, des del projector, es veuen seqüències del que ha anat passant des de que ell va marxar de casa i es va celebrar una festa, la que fa que tot quedi destrossat.\nUna idea molt original i molt ben feta. La conclusió que vull transmetre és que l’ús que fem de les tecnologies és molt important, sovint ens limitem a fer només les funcions bàsiques quan podem anar més enllà. Aquest vídeo demostra com amb un projector podem jugar i fer una presentació tan original. A més, la cançó és molt bona.\nPublicat per Òscar Garcia a 4:53 Cap comentari:\nEtiquetes de comentaris: Música, UDTIC\nUn cop finalitzat el treball que he realitzat en grup m’agradaria analitzar quins recursos trobem a la xarxa per a facilitar-nos el treball cooperatiu.\nPer a començar un treball cooperatiu jo recomanaria començar creant un google docs compartit entre els membres del grup. Aquest document pot servir bàsicament com a diari de la feina que es porta a terme i com a reflex de les opinions i reflexions de cada membre del grup. El document, no només serveix com a document de text, també se li poden afegir comentaris sobre el text. Aquest punt és molt útil per a poder deixar reflexada la opinió de cada usuari del document sense afectar al text.\nA més el google docs és perfecte per a l’elaboració del treball final. En cas de que un grup hagi de realitzar un treball escrit, el més segur és que els temes es reparteixin entre els components i que per separat es realitzin les diferents parts. Amb un document compartit poden escriure tots a la vegada sobre el mateix full de text i així tots poden llegir i corregir el que cada persona va fent. És molt útil per evitar sorpreses sobre maneres de fer i també per a poder portar un control de la feina que es fa.\nL’altra eina molt recomanable és l’Skype. Aquest és un programa gratuït, només cal registrar-se, que serveix per a fer trucades a altres usuaris del programa de forma gratuïta i senzilla. És molt útil per a tractar aspectes del treball que calgui una explicació i un debat més flexible i còmode.\nAquestes dues han estat les eines que he utilitzat. Les possibilitats que he exposat són a partir de l’experiència i experimentació pròpia. Si algú de vosaltres ha utilitzat algun altre recurs que vulgui recomanar, agrairia que escrivís un comentari on expliqués la seva experiència.\nPublicat per Òscar Garcia a 4:05 Cap comentari:\nEn aquesta entrada m’agradaria explicar quines són, segons el meu punt de punta, els impactes més importants que pateixen i patiran les escoles amb l’aparició de les TIC.\nÉs evident que aquest impacte serà molt notable ja que les noves tecnologies estan canviant la nostra societat i sobretot està canviant molt la nostra manera d’obtenir coneixement. Fins ara, quan fèiem un treball de recerca, anàvem a la biblioteca a buscar d’entre tants llibres aquell que ens aportés la informació que buscàvem. Avui dia és molt diferent, anem a internet a extreure la millor informació d’entre la molta que hem aconseguit reunir en tan sols 2 minuts.\nAixí crec que a les escoles l’avaluació que fem sobre un treball de recerca ha de ser molt diferent. Mentre que abans premiàvem que la informació fos correcte o no, actualment hem de premiar la capacitat de sintetitzar la informació i la seva redacció. Si avaluem un escrit de la mateixa manera que fèiem abans, un alumne de 8 anys pot imprimir un fragment de la Viquipèdia que parli sobre física quàntica i així obtenir una bona nota. Per tant, és evident que s’han de canviar els criteris d’avaluació. Ara mateix ens fixarem si el text està escrit per el propi alumne i si ha sigut capaç de triar aquells punts més forts de la gran quantitat de textos que hi ha avui dia a la xarxa.\nAquest és el primer impacte de les TIC a les escoles, han canviat la forma de treballar dels alumnes i per tant també la forma de treballar dels mestres. No podem oblidar aquests efectes i els mestres no podem treballar com si les noves tecnologies no afectessin al funcionament acadèmic de les persones. Les TIC afecten a l’escola encara que no s’utilitzin dins del centre o dins de l’aula.\nEl segon gran impacte que vull tractar és al paper de l’alumne. Amb l’aparició de les TIC l’alumne pot tenir un rol molt més actiu que anteriorment. Generalment es pensa que amb les noves tecnologies els alumnes s’anul·len i no processen de la mateixa manera, però aquesta és només una conseqüència si es fa un mal ús de les TIC.\nL’alumne és més actiu perquè pot ser protagonista de l’ensenyament i pot ser emissor de coneixements, en l’educació més tradicional només era receptor. Les fonts d’informació són inacabables i cada nen i nena té molta informació que ha de seleccionar i classificar. A més, al ser també emissor, pot compartir els coneixements i processos amb altres alumnes i amb altres persones. Aquest fet garanteix que els alumnes facin seus els coneixements i que l’aprenentatge sigui més significatiu i pràctic.\nCom a conclusió afegir que hi ha molts impactes produïdes per les TIC en el món de l’educació que no he explicat, només he destacat un parell que afecten a l’escola en general. Cada dia apareixen nous impactes i els futurs mestres no podem aïllar-nos d’aquests, hem de ser conscients d’aquests i actuar conseqüentment.\nPublicat per Òscar Garcia a 3:07 Cap comentari:\nDes de la Generalitat de Catalunya es lliuren moltes ajudes per tal d’intentar incorporar les noves tecnologies a totes les escoles del territori. Aquestes ajudes no són simplement econòmiques ni materials, sovint consisteix en documents on es dóna informació sobre la gestió de les TIC o també en la creació i distribució via web de programes i eines gratuïtes per a poder fer servir a les escoles.\nUna de les fonts d’informació més útils actualment és el “Pla TAC de centre”. En aquest document trobem les principals instruccions i recomanacions que dóna el Departament d’Educació de la Generalitat cap als centres educatius per a preparar un pla on les noves tecnologies estiguin integrades. Aquestes instruccions i recomanacions no són d’obligatori compliment però sí que aporten una pauta molt útil a seguir.\nL’objectiu principal del document és ajudar a que els centres integrin les TIC en els seus processos d’ensenyament - aprenentatge i així poder:\n- Desplegar amb més facilitat i fidelitat les pautes del currículum i les normatives vigents (LOE) especialment en el que respecta a competències bàsiques.\n- Fer de les TIC un estímul ric i útil per al Projecte educatiu del centre.\n- Crear un procés d’innovació i enfocar una gestió de canvi que cada cop és més necessari a mesura que la societat va avançant i integrant les noves tecnologies en el fer diari, sobretot per part dels nens.\n- Establir unes directius clares per a poder assegurar l’assoliment de la competència digital per part de l’alumnat, igual que la inclusió digital i la innovació metodològica.\nPer tant, tot plegat forma una llista de recursos útils per a que cada centre procuri seguir al màxim de les seves possibilitats per tal de poder oferir als seus alumnes una educació del món digital necessària, no només dins de l’espai d’informàtica, sinó també dins de totes les matèries. Aquest és un punt molt important perquè planteja una diferència molt a destacar respecte a l’ús de la tecnologia.\nFins ara les instruccions per el que fa a la utilització dels ordinadors es centraven quasi exclusivament a l’aula d’informàtica. Avui dia cada assignatura i cada fer dels centres educatius poden ser beneficiats per les TIC i el Pla TAC ofereix moltes possibilitats per l’assoliment i la consecució de molts d’aquests beneficis.\nPer a fer tot això marca uns aspectes a tenir molt presents si el centre té la intenció de posar en marxa aquest pla:\n- Pagar per tal de disposar de totes les llicències que el programari utilitzat demani. En qualsevol cas, si aquest requisit no es pot satisfer, el Departament d’Educació ofereix de forma gratuïta alternatives de programari lliure de restriccions.\n- Tenir molt present l’accessibilitat al material digital.\n- Tenir el compromís de garantir la protecció de dades dels usuaris i promocionar conductes amb valors positius.\nFinalment ens presenta un plantejament elaborat per autors com C.Drage o N.Evans on es senyala les qüestions següents:\n- Establir una comissió TAC al centre que s’encarregarà de fer anar el Pla.\n- En la mesura del possible, estimular la participació de tots els professors per tal de oferir una educació equilibrada i per a que no es puguin crear discòrdies entre els treballadors del centre.\n- Crear tasques i donar responsabilitats relacionades amb el món digital i tecnològic.\n- Analitzar com és l’impacte que fa la tecnologia en tots els àmbits del centre.\nPublicat per Òscar Garcia a 4:50 Cap comentari:\nPublicat per Òscar Garcia a 3:34 Cap comentari:


Educació obligatòria - Viquipèdia, l'enciclopèdia lliure\nL' ensenyament obligatori o educació obligatòria és el conjunt de cicles d'ensenyament reglat que per llei tenen el dret de rebre totes les persones des de la seva infantesa. Pot durar fins a la majoria d'edat laboral, però no sempre, i sol finalitzar abans de la majoria d'edat legal. El seu contingut, durada, objectius, procediments i metodologia depenen de cada societat, i específicament de cada país i la seva ideologia política. (Vegeu també: Història de l'educació). Canvia també en funció del temps, per exemple, a Espanya abans del curs 1994/1995 era obligatòria fins a l'edat de 14 anys, mentre que a partir d'aquesta i fins al moment, ho és fins als 16 anys, i consta de sis cursos d'educació primària seguits de quatre d'educació secundària obligatòria, coneguda com a ESO. A Espanya ve regulada per la LOGSE.\nMolts Estats europeus comencen l'educació obligatòria als sis anys, tot i que alguns la comencen als cinc o fins i tot als quatre anys. La majoria estableixen deu cursos d'educació obligatòria, a excepció dels que comencen abans dels sis anys, que n'estableixen més d'onze, sent la més llarga de tretze cursos de durada. Turquia i Croàcia acaben als 14 anys, alguns acaben als 15 i un bon gruix (com Espanya, Itàlia, França i alguns estats d'Alemanya) acaben als 16 anys. Portugal, Holanda i Hongria acaben als 18 anys. Alguns països diferencien l'educació obligatòria en dos blocs, primària i secundària, mentre que d'altres en fan un d'unitari.\nA Espanya, la llei d'ordenació general del sistema educatiu (LOGSE) preveu programes de qualificació professional inicial per a joves d'entre setze i vint-i-un anys que no hagin assolit els objectius de l'ensenyament obligatori ni tampoc tinguin cap titulació de formació professional. El seu objectiu formatiu és compensador de base propi a l'educació obligatòria. Actualment duren entre dos i tres cursos acadèmics i comporten pràctiques professionals.\n1 Educació obligatòria i escolarització obligatòria\nEducació obligatòria i escolarització obligatòria[modifica]\nCal diferenciar el dret a l'educació (educació obligatòria), i l'educació pública sol considerar-se un dels pilars de l'estat del benestar i dels serveis públics gratuïts universals, a Europa, amb l'obligació a l'escolarització (escolarització obligatòria). Hi ha moviments ideològics que diferencien entre el dret i l'obligació a anar a una escola reglada, pública o privada, i defensen tenir també el dret a l'educació a casa o l'escola lliure, per exemple, sovint perque reivindiquen també el dret a una educació independent de la influència de l'Estat i dels poders públics.\n↑ 1,0 1,1 1,2 Enric Prats, L'educació, una qüestió d'estat, Edicions Universitat de Barcelona, 2015. ISBN 9788447539260 (català)\n↑ Educació i cultura, Revista Mallorquina de Pedagogia, número 11, editat per la Universitat de les Illes Balears, 1998. ISSN 0212-3169 (català)\nEnric Prats, L'educació, una qüestió d'estat, Edicions Universitat de Barcelona, 2015. ISBN 9788447539260 (català)\nObtingut de «https://ca.wikipedia.org/w/index.php?title=Educació_obligatòria&oldid=28071576»


No tot és el que sembla a l’antic Portal dels Orbs | Barcelona Singular\nEl Jardí de l'Àngel, trompe-l'oeils fets amb bon gust darrere l'Hotel Catalonia Albinoni\nGòtic, Ciutat, Ciutat Vella / 06/09/2011 / Per Marc Piquer\nATENCIÓ: L’HOTEL CATALONIA ALBINONI ES DIU ARA HOTEL CATALONIA PORTAL DE L’ÀNGEL\nDesprés de la marxa, sentida per a molts, de l’Hogar Extremeño, difícilment ens podíem imaginar que assistiríem al naixement d’un nou espai, gairebé tan idíl·lic com aquell, situat a la mateixa avinguda. El Portal de l’Àngel, des de fa anys el carrer amb més trànsit de persones i vises, ho és també de la calma, per poc creïble que sembli.\nTot té una explicació. Per encàrrec de l’Hotel Catalonia Albinoni, el muralista Carles Arola, que ja s’havia lluït a Tarragona amb l’enganyatall de la plaça dels Sedassos, ha contribuït, amb els seus trompe-l’oeils, a dignificar les mitgeres d’un interior d’illa reconvertit ara en jardí-restaurant, i amb una piscina exclusiva per als hostes.\nL’experiència és un grau, però això no treu que, en el moment de retirar les bastides, sempre es tingui un cert neguit: haurà quedat bé? “Pintant un quadre pots fer dues passes enrere per tenir una visió global de l’obra. Aquí no, si no vols estimbar-te”. Arola també m’explica que en l’ofici són quatre gats. “Cada drogueria que tanca és un drama. Costa trobar els materials, la calç i els pigments tradicionals, i d’aquesta manera no crec que surti massa gent amb ganes de dedicar-s’hi”.\nAlmenys, parets no en falten. I les que duen la firma d’en Carles Arola, duen la firma… i el rostre d’en Carles Arola. En aquest cas, acompanyant l’àngel custodi que se li va aparèixer el 1398 a Sant Vicenç Ferrer quan aquest entrava a Barcelona per la porta on els cecs solien congregar-se. La cosa, em pregunto, va anar realment així, o tot plegat, també aquest indret, ho hem d’atribuir a un miratge ©BcnSingular\nEl Jardí de l’Àngel, av.Portal de l’Àngel 17 (Gòtic). Ruta: Portal de l’Àngel\nMés nouBella Terra (Padilla 177)\nMés anticEl carreró fantasma


El cel nocturn de març | MónNatura Pirineus\nPosted by MónNatura Pirineus on 27 febrer 2014\nPosted in: L'Astronomia.\tTagged: cel nocturn, lluna, planetes.\tDeixa un comentari\nAquest mes de març encetem una nova estació: la primavera. Així doncs, moltes de les constel·lacions característiques d’hivern començaran a caure cap a l’oest i cada vegada, i a mesura que avancin les setmanes seran més difícils d’observar. Començarem el cicle d’observacions de cel de primavera, l’Ossa Major es situarà alta en el cel i podrem observar perfectament la constel·lació del Lleó, amb una estrella de primera magnitud (regulus) situada fregant l’eclíptica.\nSimulació del cel del 15 de març a les 22.00h\nEls dies ja s’allarguen considerablement, els horaris de sortides i postes són els següents:\n5 de Març: Sortida de Sol: 6.28h Posta: 17:56h\n15 de Març: Sortida de Sol: 6.10h Posta: 18.09h\n25 de Març: Sortida de Sol: 5.55h Posta: 18.19h\nDijous dia 20 a les 16.57 entrarem en l’equinocci de Primavera\nDiumenge dia 30 a les 02.00 haurem d’avançar 1h els nostres rellotges per adaptar-nos a l’horari europeu d’estiu per tant seran les 03.00h.\nEl mes de Març disposarà de dues llunes noves, aprofitem doncs aquestes nits per poder fer observacions a ull nu, això sí amb el permís dels núvols.\nLa primera Lluna nova el dia 1 a les 8:02 a la constel·lació d’Aquari.\nEl Quart creixent el tindrem el dia 8 a les 13:28 a la constel·lació del Taure.\nLa Lluna plena el dia 16 a les 17:10 a la constel·lació de la Verge.\nEl Quart minvant el dia 24 a les 01:48 a la constel·lació del Sagitari.\nLa segona Lluna nova el dia 30 a les 18:47 a la constel·lació del Peixos\nMercuri, observable una mica abans de la sortida del Sol, no visible des dels Pirineus a causa de la seva baixa posició en l’horitzó.\nVenus serà visible a la matinada situat a la constel·lació de Capricorn, brilla amb una magnitud de -4.4.\nMart serà observable quasi bé al llarg de tota la nit a mitjans de mes constel·lació de la verge.\nContinuarem gaudint del gegant de la nit Júpiter; ubicat als bessons amb una magnitud de -2.4.\nPodrem començar a gaudir de Saturn a la mitja nit, situat a la constel·lació de la balança. La matinada del dia 21 el trobarem a un grau al nord d ela lluna.\nHipparchus un astrònom grec va crear un sistema de classificació segons la brillantor de les estrelles. A les més brillants les anomenà de primera magnitud i a les més febles que va poder veure, de sisena magnitud. 2.500 anys més tard, l’esquema de classificació d’Hipparchus segueix sent emprat pels astrònoms, encara que des d’aleshores s’ha modernitzat com a consequència de l’ús de noves tecnologies i l’us d’aparells com el telescopi Hubble\nL’escala de magnitud va a l’inrevés del que es podria esperar: Les estrelles més brillants tenen magnituds més petites que les més febles. Amb telescopis podem veure objectes molt més febles dels que podia veure Hipparchus a ull nu, així que l’escala de magnituds s’ha anat estenent més enllà de la sexta magnitud. De fet, el telescopi espacial Hubble pot detectar estrelles gairebé tan febles com les de magnitud 30.\nEscala de magnituds (Font: http://www.astrofacil.com)\n← Iglús a la neu!\nEl Vesc, la planta de la bona sort →


Castellbisbal commemora el Dia Internacional dels Arxius amb una mostra sobre el 40è aniversari dels ajuntaments democràtics - Ajuntament de Castellbisbal\nData i hora oficial 04.06.2020 | 20:06\nCastellbisbal commemora el Dia Internacional dels Arxius amb una mostra sobre el 40è aniversari dels ajuntaments democràtics\nDivendres, 14 de juny de 2019 a les 00:00\nCoincidint amb aquesta efemèride, s’ha obert la convocatòria de la 4a Beca de Recerca sobre Castellbisbal dotada amb 4.000 euros\nFins al proper 28 de juny es pot visitar al vestíbul de l’Ajuntament una mostra documental sobre els 40 anys del retorn dels ajuntaments democràtics a Castellbisbal. L’exposició, oberta de dilluns a divendres, de 8.30 a 14.30 hores, retrata amb documents conservats a l’Arxiu Municipal, com van ser les primeres eleccions municipals democràtiques a la vila després de la dictadura.\nEntre d’altres materials, a la mostra es poden veure programes electorals dels partits l’any 1979, les llistes de cada candidatura i fullets informatius sobre el funcionament de les eleccions. També es fa una radiografia de com era Castellbisbal fa 40 anys, s’explica com va quedar constituït l’Ajuntament després de les eleccions i es poden escoltar les gravacions originals dels discursos dels caps de llista durant el Ple d’investidura.\nL’exposició 40 anys. El retorn dels ajuntaments democràtics a Castellbisbal s’ha obert al públic aquesta setmana, coincidint amb la commemoració del Dia Internacional dels Arxius. Una data que també s’ha aprofitat per obrir la convocatòria per finançar un treball d’investigació relacionat amb el municipi.\n4a Beca de recerca sobre Castellbisbal\nEl termini de presentació de les sol·licituds de la 4a Beca de recerca sobre Castellbisbal acaba el proper 10 de novembre. Fins aleshores hi ha temps per participar en aquesta convocatòria, que destina 4.000 euros al finançament d’un treball d’investigació inèdit sobre la vila i el terme municipal en els camps cultural, històric, artístic, social, econòmic, urbanístic, científic, etc., amb un abast cronològic des de l’antiguitat tardana fins a finals del segle XX.\nLa convocatòria, impulsada per l’Arxiu Municipal, pretén millorar el coneixement sobre Castellbisbal, incentivar-ne la divulgació i ampliar la historiografia local. Per això, segons s’especifica a les bases, la investigació ha d’estar basada total o parcialment en la consulta de fons documentals relacionats amb el municipi.\nPot optar a la beca qualsevol persona que estigui duent a terme estudis superiors, o que ja els hagi acabat, i que de manera individual o col·lectiva, presenti un projecte de recerca on s’especifiquin els objectius que es volen assolir, l’interès científic i la metodologia, entre d’altres.\nDarrera actualització: 14.06.2019 | 12:07\nJornada de votació de les eleccions municipals de 1979 o 1983. Fons de l'Arxiu Municipal de Castellbisbal. Procedència de la revista Arada. Digitalització a partir de l'original l'any 2006. .\npdf Díptic informatiu 4a Beca de recerca sobre Castellbisbal\nSol·licitud de la beca de recerca destinada a finançar un projecte d'investigació inèdit sobre la vila i el terme municipal de Castellbisbal. Convocatòria 2019


Plaça de pàrquing cèntrica en venda a Granollers. - Forcadell Residencial\n9 m2 | Ref.: 29028 | Preu venda: 8.000 € (888,89 € / m2)\nPreu venda: 8.000 € (888,89 € / m2)\nPlaça de pàrquing en venda al carrer València de Granollers a 10 minuts caminant del centre. Fàcil accés i maniobra. FORCADELL li ofereix assessorament i l'ajuda en les gestions per a l'obtenció de la hipoteca. FORCADELL, SLU AICAT 163 Girona, 35 Granollers\n9 m2 Plaça de pàrquing en venda al carrer València de Granollers a 10 minuts caminant del centre. Fàcil accés i maniobra. FORCADELL li ofereix assessorament i l'ajuda en les gestions per a l'obtenció de la hipoteca. FORCADELL, SLU AICAT 163 Girona, 35 Granollers\nPlaça d'aparcament en venda a la Vila de Gràcia, Barcelona.\nPlaça de pàrquing en venda al centre de Granollers